Institutul de Studii Financiare deschide o sucursală la Chișinău
Institutul de Studii Financiare (ISF) are, începând cu această săptămână, o sucursală la Chișinău, cu sediul în cadrul Academiei de Studii Economice din Moldova, care are în vedere consolidarea cadrului de evaluare și formare profesională a specialiștilor din piața financiară din Republica Moldova, încheierea de parteneriate academice și de cercetare, dar și creșterea gradului de educație financiară în rândul consumatorilor de peste Prut, potrivit unui comunicat emis redacției.